CELEX: 52015PC0488
Language: sl
Date: 2015-09-30
Title: Predlog SKLEP SVETA o stališču, ki se v imenu Evropske unije sprejme na šestinšestdeseti seji izvršnega odbora programa Urada Visokega komisarja Združenih narodov za begunce

EVROPSKA KOMISIJA
            Bruselj, 30.9.2015
            COM(2015) 488 final
            2015/0237(NLE)
            Predlog
            SKLEP SVETA
            o stališču, ki se v imenu Evropske unije sprejme na šestinšestdeseti seji izvršnega odbora programa Urada Visokega komisarja Združenih narodov za begunce
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               
                  Vodja delegacije Evropske unije pri Združenih narodih v Ženevi je z dopisom predsedniku izvršnega odbora Urada Visokega komisarja Združenih narodov za begunce (UNHCR) z dne 7. septembra 2015 zahteval, da se preučijo načini in sredstva za posodobitev ustreznih podrobnosti sodelovanja Evropske unije v upravljavskih organih UNHCR, da bi Evropska unija lahko predvidela morebitno sodelovanje v neformalnih pripravljalnih posvetovanjih. Da bi se ugodilo tej zahtevi, se pričakuje, da bo izvršni odbor UNHCR pozvan, da na svoji šestinšestdeseti seji, ki bo potekala od 5. do 9. oktobra 2015, sprejme spremembe svojega poslovnika. Pravilo 46 poslovnika izvršnega odbora UNHCR določa, da lahko izvršni odbor spremeni katero koli od pravil poslovnika. Pravilo 26 poslovnika izvršnega odbora UNHCR določa, da se sklepi izvršnega odbora UNHCR sprejemajo z večino glasov članov, ki so prisotni in glasujejo. Vse države članice Evropske unije z izjemo Litve in Malte so članice izvršnega odbora UNHCR. Na podlagi sklepa izvršnega odbora UNHCR, nazadnje obnovljenega na štiriinšestdeseti seji, ki je potekala od 29. septembra do 3. oktobra 2014 (A/AC.96/1143), je Evropska unija med medvladnimi organizacijami, ki jih je Visoki komisar povabil, naj pošljejo opazovalca na javna zasedanja (pravilo 38), in zato ne sodeluje pri sprejemanju sklepov izvršnega odbora UNHCR.
               
            
            
               2.REZULTATI POSVETOVANJ Z ZAINTERESIRANIMI STRANMI
            
            
               
                  Spremembe poslovnika izvršnega odbora UNHCR, priložene k temu predlogu, je predlagal predsednik izvršnega odbora UNHCR na zahtevo Urada izvršnega odbora UNHCR z dopisom z dne 11. septembra 2015 članom izvršnega odbora UNHCR, da bi ugodili zahtevi, ki jo je vodja delegacije Evropske unije pri Združenih narodih v Ženevi predložil predsedniku izvršnega odbora UNHCR z dopisom z dne 7. septembra 2015.
               
               
                  Komisija je aprila 2013 obvestila Svet o svoji strategiji za postopno izboljšanje statusa Evropske unije v mednarodnih organizacijah in drugih forumih v skladu s cilji Lizbonske pogodbe. Komisija je 9. aprila in 10. septembra 2014 obvestila COREPER o svoji nameri, da bo nadaljevala prizadevanja za pridobitev dodatnih pravic Evropske unije do soodločanja v formalnih in neformalnih telesih UNHCR. Svet je na zasedanju 25. in 26. septembra 2014 sprejel stališče glede dogovorov o dodatnih pravicah Evropske unije do soodločanja v formalnih in neformalnih telesih UNHCR, v katerem je določeno, da „[ima] Evropska unija kot pomemben donator na področju humanitarne in razvojne pomoči že leta ključno vlogo v UNHRC, saj je dejavna na področju mednarodne zaščite, tudi premestitve, vzpostavila pa je tudi skupni evropski azilni sistem, s katerim je dokazala zavzemanje za trdne azilne sisteme. To vlogo je z leti nenehno krepila. Zato bi bilo treba izboljšati status Evropske unije v UNHCR. Svet meni, da je potreben nov dogovor, s katerim bi se Evropski uniji podelile dodatne pravice do soodločanja, zlasti pravica do udeležbe na zasebnih srečanjih, namenjenih razpravam o ključnih vprašanjih, povezanih s politiko in upravljanjem" in da „Svet poziva Komisijo, naj v tesnem sodelovanju z visoko predstavnico naveže stike z UNHCR zaradi srečanja izvršnega odbora UNHCR, ki bo prihodnjega oktobra“
                     1
                  . 
               
               
                  Komisija je 2. in 16. septembra 2015 obvestila COREPER o rezultatih teh stikov. Komisija meni, da sklep v skladu s členom 218(9) PDEU v tem primeru ni potreben. Vendar glede na razprave v okviru COREPER z dne 16. septembra 2015 in 24. septembra 2015 izjemoma predlaga ta predlog ob predpostavki, da ga bo Svet sprejel pravočasno za šestinšestdeseto sejo izvršnega odbora UNHCR, ki bo potekala od 5. do 9. oktobra 2015.
               
               
                  Ta predlog obravnava izključno vprašanje spremembe poslovnika izvršnega odbora ter ne posega v odgovornosti in pristojnosti Komisije in visokega predstavnika v skladu s členom 220 PDEU.
               
            
            
               3.PRORAČUNSKE POSLEDICE
            
            
               
                  Ta predlog ne vpliva na proračun EU.
               
            
            
               2015/0237 (NLE)
            
            
               Predlog
            
            
               SKLEP SVETA
            
            
               o stališču, ki se v imenu Evropske unije sprejme na šestinšestdeseti seji izvršnega odbora programa Urada Visokega komisarja Združenih narodov za begunce
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije, zlasti člena 78(2) v povezavi s členom 218(9) Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Evropska unija je ključni akter na področju mandata Visokega komisarja Združenih narodov za begunce (UNHCR) s svojimi dejavnostmi na področju mednarodne zaščite, vključno s politiko Unije na področju premestitve in vzpostavitvijo skupnega evropskega azilnega sistema, ter kot pomemben donator na področju humanitarne in razvojne pomoči. Vendar sedanji načini sodelovanja v izvršnem odboru UNHCR ne ustrezajo tej pomembni vlogi.
            
         
         
            
               (2)Zato je vodja delegacije Evropske unije pri Združenih narodih v Ženevi z dopisom predsedniku izvršnega odbora UNHCR z dne 7. septembra 2015 zahteval, da se preučijo načini in sredstva za posodobitev ustreznih podrobnosti sodelovanja Unije v upravljavskih organih UNHCR, da bi Unija lahko predvidela morebitno sodelovanje v neformalnih pripravljalnih posvetovanjih.
            
            
               (3)Predsednik izvršnega odbora UNHCR je z dopisom z dne 11. septembra 2015 članom izvršnega odbora UNHCR na zahtevo Urada izvršnega odbora UNHCR predlagal spremembo poslovnika izvršnega odbora UNHCR, da bi se upoštevala navedena zahteva. 
            
            
               (4)Pravilo 46 poslovnika izvršnega odbora UNHCR določa, da lahko izvršni odbor spremeni katero koli od pravil poslovnika.
            
            
               (5)Pričakuje se, da bo izvršni odbor UNHCR pozvan, da na svoji šestinšestdeseti seji, ki bo potekala od 5. do 9. oktobra 2015, sprejme predlagane spremembe.
            
            
               (6)Vse države članice z izjemo Litve in Malte so članice izvršnega odbora UNHCR.
            
            
               (7)Zato je primerno, da se določi stališče Unije v zvezi s sprejetjem navedenih sprememb poslovnika izvršnega odbora UNHCR. 
            
            
               (8)Ta sklep ne posega v pristojnosti Komisije v skladu s členom 220 PDEU.
            
            
               (9)Ker se bo izvršni odbor UNHCR sestal kmalu po sprejetju tega sklepa, bi moral sklep začeti veljati na dan sprejetja. 
            
            
               (10)[V skladu s členom 3 Protokola št. 21 o stališču Združenega kraljestva in Irske glede območja svobode, varnosti in pravice, ki je priložen Pogodbi o Evropski uniji in Pogodbi o delovanju Evropske unije, sta ti državi članici podali uradno obvestilo, da želita sodelovati pri sprejetju in uporabi tega sklepa.] 
            
            
               ALI 
            
            
               [V skladu s členoma 1 in 2 Protokola št. 21 o stališču Združenega kraljestva in Irske glede območja svobode, varnosti in pravice, ki je priložen Pogodbi o Evropski uniji in Pogodbi o delovanju Evropske unije, ter brez poseganja v člen 4 navedenega protokola ti državi članici ne sodelujeta pri sprejetju tega sklepa, ki zato zanju ni zavezujoč in se v njiju ne uporablja.] 
            
            
               ALI 
            
            
               [V skladu s členoma 1 in 2 Protokola št. 21 o stališču Združenega kraljestva in Irske glede območja svobode, varnosti in pravice, ki je priložen Pogodbi o Evropski uniji in Pogodbi o delovanju Evropske unije, ter brez poseganja v člen 4 navedenega protokola Združeno kraljestvo ne sodeluje pri sprejetju tega sklepa, ki zato zanj ni zavezujoč in se v njem ne uporablja. 
            
            
               V skladu s členom 3 Protokola št. 21 o stališču Združenega kraljestva in Irske glede območja svobode, varnosti in pravice, ki je priložen Pogodbi o Evropski uniji in Pogodbi o delovanju Evropske unije, je Irska (z dopisom z dne...) podala uradno obvestilo, da želi sodelovati pri sprejetju in uporabi tega sklepa.] 
            
            
               ALI 
            
            
               [V skladu s členom 3 Protokola št. 21 o stališču Združenega kraljestva in Irske glede območja svobode, varnosti in pravice, ki je priložen Pogodbi o Evropski uniji in Pogodbi o delovanju Evropske unije, je Združeno kraljestvo (z dopisom z dne...) podalo uradno obvestilo, da želi sodelovati pri sprejetju in uporabi tega sklepa. 
            
            
               V skladu s členoma 1 in 2 Protokola št. 21 o stališču Združenega kraljestva in Irske glede območja svobode, varnosti in pravice, ki je priložen Pogodbi o Evropski uniji in Pogodbi o delovanju Evropske unije, ter brez poseganja v člen 4 navedenega protokola Irska ne sodeluje pri sprejetju tega sklepa, ki zato zanjo ni zavezujoč in se v njej ne uporablja.] 
            
            
               (11)V skladu s členoma 1 in 2 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri sprejetju tega sklepa, ki zato zanjo ni zavezujoč in se v njej ne uporablja –
            
            
            
               SPREJEL NASLEDNJI SKLEP: 
            
         
         
            
               Člen 1
            
            
               Stališče, ki se sprejme v imenu Unije v zvezi s sprejetjem sprememb poslovnika izvršnega odbora programa Urada Visokega komisarja Združenih narodov za begunce, ki ga bodo izrazile države članice, ki skupaj delujejo v interesu Evropske unije in so članice izvršnega odbora programa Urada Visokega komisarja Združenih narodov za begunce, je določeno v Prilogi k temu sklepu. 
            
            
               O manjših spremembah priloženih sprememb se je mogoče dogovoriti brez nadaljnjega sklepa Sveta.
            
            
               Člen 2
            
            
               Ta sklep začne veljati na dan sprejetja.
            
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  Stališče glede dogovora o dodatnih pravicah Evropske unije do soodločanja v formalnih in neformalnih telesih Urada Visokega komisarja Združenih narodov za begunce (UNHCR) z dne 24. in 25. septembra 2014, odstavka 1 in 2, 13046/1/14 REV1.
               
            
      
    ---documentbreak--- 
      
         
               EVROPSKA KOMISIJA
            Bruselj, 30.9.2015
            COM(2015) 488 final
            PRILOGA
            k
            predlogu sklepa Sveta
            o stališču, ki se v imenu Evropske unije sprejme na šestinšestdeseti seji izvršnega odbora programa Urada Visokega komisarja Združenih narodov za begunce
            
               
         
         
            
               PRILOGA
            
            
               k
            
            
               predlogu sklepa Sveta
            
            
               o stališču, ki se v imenu Evropske unije sprejme na šestinšestdeseti seji izvršnega odbora programa Urada Visokega komisarja Združenih narodov za begunce
            
            
               Države članice, ki so članice izvršnega odbora programa Urada Visokega komisarja Združenih narodov za begunce (UNHCR), podprejo sprejetje naslednje spremembe poslovnika izvršnega odbora UNHCR:
            
            
               „Pravilo 33 poslovnika izvršnega odbora programa Urada Visokega komisarja Združenih narodov za begunce (A/AC.96/187/Rev.7) se spremeni:
            
            
               ,Zasedanja odbora so javna, razen če odbor ne odloči drugače. Predsednik lahko po posvetovanju z odborom povabi specializirane agencije, sklade in programe Združenih narodov ter medvladne organizacije, da se udeležijo zasebnih srečanj na podlagi njihovega strokovnega znanja in prispevkov k delu odbora.‘“